Upozornenie pre občanov o zákaze spaľovania

*Spaľovanie lístia, konárov, zvyškov rastlín po zbere úrody a ostatného odpadu zo záhrad a domácnosti,****je zakázané a škodlivé.****Tento zákaz upravujú tieto zákony:  
– zákon NR SR č. 79/2015 Z. z. o odpadoch v znení neskorších predpisov,  
– zákon NR SR č. 314/2001 Z. z. o ochrane pred požiarmi v znení neskorších predpisov,  
– zákon č. 40/1964 Zb. (občiansky zákonník) v znení neskorších predpisov.*

*Pri spaľovaní odpadov na záhradách sa uvoľňujú toxické látky v ešte vyšších koncentráciách, než je to v mnohých priemyselných závodoch. Dôvodom je horenie za nízkych teplôt a nedostatočného okysličovania.  
Pálením zeleného odpadu, keď sa nad dedinami vznášajú mračná bieleho zapáchajúceho a škodlivého dymu, dochádza k porušovaniu Občianskeho zákonníka. Podľa neho nikto nesmie nad mieru prípustnú pomerom obťažovať susedov hlukom, prachom, popolčekom, dymom, plynmi, parami a podobne. Spaľovanie odpadu predstavuje aj porušovanie zákona o odpadoch.  
Zákon o ochrane pred požiarmi zase hovorí, že sa nesmie zakladať oheň tam, kde môže dôjsť k jeho rozšíreniu a že sa nesmú vypaľovať porasty bylín, kríkov.****Ak teda niekto spaľuje odpad zo záhrady – lístie, trávu, konáre …, odpad z domu – plastové fľaše, papiere, kartóny, gumu … dopúšťa sa protiprávneho konania.***

***Na základe uvedeného vyzývame obyvateľov  k dodržiavaniu zákonných ustanovení.***

*V prípade zistenia zakladania ohňov na verejných priestranstvách, vypaľovania trávy alebo pálenia ostatkov v záhradách, ohláste zistenia  na bezplatnú linku polície na číslo 158 !*

ĎAKUJEME ZA POROZUMENIE!